חזרה לעמוד הראשי | תחומי עיסוק | אי ציות לשוטר - מהן ההשלכות?
במהלך נסיעה שוטר מאותת לך לעצור על אף שלא ביצעת שום עבירה. האם מחובתך לעצור? התשובה היא חד משמעית: כן. ההשלכות של אי ציות לשוטר או גרוע מכך - בריחה משוטר, הן חמורות במיוחד. עו"ד אסף דוק מסביר מהן ההשלכות על מעשים אלו, כיצד ניתן להתגונן במידה והואשמת באי ציות או הימלטות משוטר והאם בכל מצב יש לציית להוראות שוטר.
עבירת בריחה משוטר מוגדרת בסעיף 257 בחוק העונשין, כאשר אדם נמלט מידי שוטרים המחזיקים בו במסגרת משמורת חוקית - לדוגמה מעצר. במצב כזה, המעשה נחשב עבירת בריחה. על פי סעיף זה, במקרה של עבירת בריחה, אם הבורח הינו מואשם או מורשע בפשע - דינו מאסר של עד 7 שנים על בריחתו. בכל מקרה אחר - דינו מאסר עד 3 שנים.
עבירת בריחה נוספת, מוגדרת בחוק כאשר אדם שלא היה במשמורת חוקית של שוטר, אינו מציית להוראת שוטר. במקרה כזה, העבירה תסווג לעבירת "אי ציות לשוטר" על פי סעיף 23(א)(1) של תקנות התעבורה, במידה ומדובר בעובר דרך, כגון נהג. הפרעה לשוטר בעת מילוי תפקידו, במידה ולא מדובר בעובר דרך, ו/או מתלווה למעשה עבירה פלילית. לכן, במקרה בו שוטר מסמן לנהג לעצור והוא לא עוצר - בהנחה שלא התבצעה עבירה פלילית נוספת, ייחשב הדבר כעבירת תעבורה של אי ציות לשוטר. כתב האישום על עבירה זו יידון בבית המשפט לתעבורה. לא ניתן לשלם קנס ובכך להימנע ממשפט לכן חשוב להיוועץ עם עורך דין לתעבורה. חשוב לציין כי עבירה זו תחשב באם הנהג הבחין בשוטר המסמן לו לעצור, והתעלם מסימון זה. על השוטר להיות לבוש במדים ו/או להזדהות בתעודת שוטר. במידה והשוטר לא היה במדים ולא הזדהה, חובת הציות להוראתו אינה קיימת שכן הנהג לא יכל לדעת שמדובר בשוטר. בנוסף לכך, על ההוראה להיות ברורה.
במידה וישנה סכנה למשתמשים בדרך אין לעצור למרות הוראת השוטר. יחד עם זאת, כאשר לא נשקפת יותר סכנה אין להמשיך בנסיעה ויש לעצור במיידי. בתרחיש בו שוטר הורה לנהג להתקדם קדימה לעברו אך בשל נסיעתו קדימה פגע בהולך רגל - אין הוא יכול לטעון לחפותו כי ציית לשוטר. חובת הזהירות קודמת לכל ויש לפעול באמצעות שיקול דעת וערנות. יחד עם זאת, במקרה מעין זה יש להיוועץ עם עורך דין לתעבורה באופן מיידי שיפעל באופן עיקש ובלתי מתפשר להגנתך.